شەفەق نیوز/ نێچیروان بارزانی سەرۆک هەرێم کوردستان،
ئمڕوو شەممە، بەیاننامەیگ وەبۆنی ٥٩هەم ساڵیاد دامەزرانن یەکێتی مامووستایل
کوردستان دەرکرد.
بارزانی لەو بەیاننامە ک رەسیە ئاژانس شەفەق نیوز وت: لە
ساڵیاد پەنجا و نۆەم دامەزرانن یەکێتی مامووستایل کوردستان، پیرووزبایی گەرمیگ لە
گشت مامووستایل خوەشەویست کوردستان کەم، و ئومید سەرکەفتن ئەرایان خوازم. و سوپاس
وئەرزشدار باڵایگ ئەرا ئەرک وخەبات پەروەردەیی وخزمەتەیل گەورایان ئەرا نەوەیل کوردستان
کەیمن.
وتیش: مامووستایل کوردستان دەور دیار و گەورایگ لە
پەروەردە و دروسکردن نەوەیل پشتەڵپشت لە کوردستان لە گشت قۆناغریل وە دڵسوزی
ئەنجام دان، و وەردەوام بوین لە پێشکەشکردن خزمەتەیلیان و کار پەروەردەیان لە
سەختتریبن رەوشەیل ولەسای بیبەشی و نەداری، و نەیشتن کار هوکارەکردنەگە بووسیەێد،
ئەراوە خویان جی سوپاس و دەسخوەشی ورێزیگ وەردوامن.
سەرۆک بارزانی هەمیش وت: پەروەردە راسیەگە خوەی قەڵغان و
بنەڕەت سەرەکیە ئەرا گشت کۆمەڵگایگ هووشیار و پێشکەفتگ، و مامووستایل سەرکردایەتی
ئەوە کەن، وئیسە وئایندەی نەوەیل ئەمانەتیگە لە گەردن مامووستایل.
هەمیش: وەت دووارە ئویشیمن ک مامووستایل کوردستان
شایستەی خزمەت و ژیانیگ خاسترن، و بایەتە مقەیەتی گشت مافەیلیان بکریەێد.
